stanford-oval/wikipedia huggingface dataset:
Christiansonin oireyhtymä

Christiansonin oireyhtymä on X-kromosomin SLC9A6-geenin mutaatiosta johtuva harvinainen oireyhtymä, joka aiheuttaa muun muassa kehitysvammaisuutta. X-kromosomaalisen periytymistavan takia oireyhtymä ilmenee lähinnä miespuolisilla. Naispuoliset voivat olla oireettomia tai vähäoireisia aiheuttajamutaation kantajia. Naispuolilla on harvinaisissa tapauksissa todettu lievä kehitysvamma, mutta miespuolisilla kehitysvammaisuuden aste on vaihdellut keskivaikeasta syvään.
Christiansonin oireyhtymälle tyypillisiä ulkonäköpiirteitä ovat mikrokefalia, korostunut nenä ja usein avoimena oleva suu, josta kuolaneritys on runsasta. Pää on paitsi pieni, myös tyypillisesti pitkä ja kapeanomainen. Pään ja aivojen koko jääkin jälkeen normaalijakaumasta myös lapsen kasvaessa. Epilepsiakohtauksia ilmenee usein 1–3 ikävuodesta alkaen. Myös hypotonia ja vaikeat kehitysviiveet kuuluvat oirekuvaan. Kävelytaidon saavuttaminen on mahdollista, mutta puhumaan oppiminen harvinaista. Christiansonin oireyhtymään liittyy opittujen taitojen taantuminen, joten mahdolliset opitut sanat ja kävelytaito usein häviävät oireiston edetessä. Ataksia ja dystonia ovat tyypillisiä. Käsien ja jalkojen liikkeet ovat poikkeavia sekä koordinaatio- ja tasapainopulmat tyypillisiä. Myös imemis- ja nielemisvaikeudet ovat yleisiä. Epilepsia usein pahenee ennen kuin yleensä viidentoista kuukauden ja 16 ikävuoden väliin ajoittuva kehityksen taantuminen ilmenee. Christiansonin oireyhtymään liittyy usein autistisia piirteitä ja yliaktiivisuutta. Hypotonian, nielemisvaikeuksien ja motorisen yliaktiivisuuden seurauksena kehittyy usein kakeksia. Christiansonin oireyhtymää sairastavat usein hymyilevät ja naurahtelevat ilman selkeää aihetta. Tässä mielessä Christiansonin oireyhtymä muistuttaa Angelmanin oireyhtymää. Muita Christiansonin oireyhtymän yhteydessä kuvattuja piirteitä ovat olleet korottunut kipukynnys, ummetus, refluksitauti ja poikkeavat silmänliikkeet.
Christiansonin oireyhtymän esiintyvyydestä ei ole tarkkaa tietoa, mutta sen on vaihtelevasti arvioitu sijoittuvan 1/16 000:n – 1/100 000:n väliin. Oireisto saattaa siis kuulua yleisimpiin X-kytkeytyneisiin kehitysvammoihin. Christiansonin oireyhtymän diagnoosi varmistetaan perimän tutkimuksella. Tutkimuksissa on todettavissa poikkeava aivosähkökäyrä. Muita tyypillisiä löydöksiä ovat neljännen aivokammion laajentuma, aivosiltakulman (angulus pontocerebellaris) laajentuma, suurentunut aivo-selkäydinnesteontelo pikkuaivojen yläpuolella, pikkuaivojen ja aivosillan vajaakasvu sekä ohentunut  aivokurkiainen. Tyvitumakkeissa voidaan todeta kasvaneet glutamaatti-/glutamiinipitoisuudet. Christiansonin oireyhtymän mahdollisia erotusdiagnooseja ovat Angelmanin oireyhtymä ja spinoserebellaarinen ataksia (tyyppi 29). Christiansonin oireyhtymän hoito on oireenmukainen. A. L. Christianson kuvasi oireiston ensimmäisenä vuonna 1999, ja oireyhtymä yhdistettiin aiheuttajamutaatioonsa vuonna 2008.
Christianshavn

Kööpenhaminan vanhassa aluejaossa Christianshavn on merkitty kirjaimella B.
Christianshavn
Christianshavn on kaupunginosa Kööpenhaminan keskustassa. Se kuuluu Indre Byn tilastoalueeseen. Christianshavn sijaitsee Sjællandin ja Amagerin saarten välissä keinotekoisilla saarilla. Alueen kaakkoisosista löytyy Christianian vapaakaupunki.
Constantin Nils Lorenz von Schoultz

Constantin Nils Lorenz von Schoultz (15. marraskuuta 1805 Svartholman linnoitus, Pernaja – 21. maaliskuuta 1887 Pietari) oli Venäjän keisarillisessa armeijassa palvellut suomalainen kenraalimajuri.
Von Schoultzin vanhemmat olivat majuri, hovineuvos Carl Gustav von Schoultz ja Eva Kristina Kalmberg ja puoliso vuodesta 1832 Dorothea Helena Strohbinder. Insinööri, virka- ja valtiopäivämies Karl Fredrik Sebastian von Schoultz oli heidän poikansa. Constantin Nils Lorenz von Schoultz tuli junkkariksi Käkisalmen, H.M. Itävallan Keisari Franz I:n krenatöörirykmenttiin 1821, mistä hänet siirrettiin 1823 junkkariksi Henkivartioväen suomenmaalaiseen rykmenttiin ja oppilaaksi Henkivartioväen junkkarikouluun. Hänet ylennettiin rykmentissä vänrikiksi 1826 ja aliluutnantiksi 1827. Von Schoultz osallistui rykmentin mukana Turkin sotaan 1828–1829, luutnantiksi hänet ylennettiin 1829. Hän osallistui myös marraskuun kansannousun kukistamiseen Puolassa 1831–1833. Von Schoultz ylennettiin alikapteeniksi 1831. Hänet siirrettiin 1833 armeijan jalkaväkeen majurina ja määrättiin Helsingin sotasairaalan tarkastajaksi. Everstiluutnantiksi hän yleni 1843 ja everstiksi 1849, eron sotapalveluksesta hän sai kenraalimajurina marraskuussa 1860.
Von Schoultz nimitettiin 1866 Pietarin kaupunginvankilan ylitarkastajaksi, missä tehtävässä hän toimi huhtikuuhun 1868 asti. Vuonna 1872 hän tuli Pietarissa Narvan kaupunginosan köyhäinhoidon kuraattoriksi ja latvialaisen seurakunnan kirkkoneuvoston jäseneksi, mitä tehtäviä hän hoiti kuolemaansa asti. Von Schoultz omisti kartanon Kirkkonummen Volsissa  1848–1856 ja edusti aatelissukuaan valtiopäivillä 1863–1864.
Euroopan Formula BMW -kausi 2009

Felipe Nasr sarjan mestari vuonna 2009.
Euroopan Formula BMW -kausi 2009 oli sarjan toinen kausi. Sarjassa ajettiin Formula 1:sten kilpailuviikonlopun yhteydessä, lukuun ottamatta Zandvoortin kilpailua Hollannissa. Kausi alkoi Espanjasta ja päättyi Italiaan. Sarjan mestaruuden voitti brasilialainen Felipe Nasr. Toiseksi sijoittui espanjalainen Daniel Juncadella ja kolmanneksi hollantilainen Robin Frijns.
Tallit ja kuljettajat

R = Sarjan tulokas kaudella 2009
Kursivoitu tarkoittaa vierailevaa kuljettajaa, joka ei ollut oikeutettu saamaan pisteitä
| Talli | Nro | Kuljettaja | Status | Kilpailut |
| --- | --- | --- | --- | --- |
|  Josef Kaufmann Racing | 2 |  Kazeem Manzur |  | Kaikki |
|  Josef Kaufmann Racing | 3 |  Facu Regalia |  | Kaikki |
|  Josef Kaufmann Racing | 4 |  Robin Frijns | R | Kaikki |
|  Eifelland Racing | 5 |  Jazeman Jaafar |  | Kaikki |
|  Eifelland Racing | 6 |  Giorgios Katsinis | R | Kaikki |
|  Eifelland Racing | 7 |  David Mengesdorf |  | 1–5 |
|  Eifelland Racing | 7 |  Doru Sechelariu |  | 7–8 |
|  Fortec Motorsport | 8 |  William Buller |  | Kaikki |
|  Fortec Motorsport | 9 |  Jack Harvey | R | Kaikki |
|  Fortec Motorsport | 10 |  Antonio Martínez | R | Kaikki |
|  EuroInternational | 11 |  Daniel Juncadella |  | Kaikki |
|  EuroInternational | 12 |  Felipe Nasr |  | Kaikki |
|  EuroInternational | 14 |  Olivier Lombard |  | Kaikki |
|  Mücke Motorsport | 15 |  Michael Christensen |  | Kaikki |
|  Mücke Motorsport | 16 |  Timmy Hansen | R | Kaikki |
|  Mücke Motorsport | 17 |  Jack Te Braak | R | Kaikki |
|  DAMS | 18 |  Jim Pla |  | Kaikki |
|  DAMS | 19 |  Javier Tarancón |  | Kaikki |
|  DAMS | 20 |  Côme Ledogar |  | Kaikki |
|  Räikkönen Robertson Racing | 21 |  Rupert Svendsen-Cook |  | Kaikki |
|  Räikkönen Robertson Racing | 22 |  Gary Thompson | R | 3, 5 |
|  Räikkönen Robertson Racing | 22 |  Ollie Millroy |  | 7–8 |
|  Räikkönen Robertson Racing | 23 |  Grégoire Demoustier |  | 1–7 |
|  FMS International  Scuderia Coloni | 24 |  Doru Sechelariu |  | 1–5 |
|  FMS International  Scuderia Coloni | 24 |  Kevin Friesacher |  | 8 |
|  FMS International  Scuderia Coloni | 25 |  Kevin Gilardoni |  | 1–5 |
|  FMS International  Scuderia Coloni | 26 |  Ramón Piñeiro |  | 1–5 |
|  FMS International  Scuderia Coloni | 26 |  Rio Haryanto |  | 8 |
|  Motaworld Racing | 27 |  Ollie Millroy |  | 1–3 |
|  Motaworld Racing | 27 |  Ramón Piñeiro |  | 6–8 |
|  Motaworld Racing | 28 |  Mikkel Mac | R | 1–5 |
|  Motaworld Racing | 28 |  Doru Sechelariu |  | 6 |
|  Motaworld Racing | 28 |  Fahmi Ilyas |  | 8 |
|  Motaworld Racing | 29 |  Huan Zhu |  | 1 |
|  Motaworld Racing | 29 |  Matt Bell |  | 5 |
|  Motaworld Racing | 29 |  Fahmi Ilyas |  | 6 |
|  Motaworld Racing | 29 |  Asad Rahman |  | 7 |
|  Motaworld Racing | 29 |  Steel Guiliana |  | 8 |
|  Daltec Racing | 30 |  Christof von Grünigen |  | 8 |
|  Daltec Racing | 31 |  Kevin Giovesi |  | 8 |
|  Daltec Racing | 32 |  Sven Ackermann |  | 8 |
Kilpailukalenteri

| Kisa | Kisa | Sijainti | Rata | Päivämäärä | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- | --- | --- | --- |
| 1 | 1 |  Barcelona, Espanja | Circuit de Catalunya | 9. toukokuuta |  Felipe Nasr |  Felipe Nasr |  Michael Christensen |  Mücke Motorsport | Raportti |
| 1 | 2 |  Barcelona, Espanja | Circuit de Catalunya | 10. toukokuuta |  Felipe Nasr |  Felipe Nasr |  Felipe Nasr |  EuroInternational | Raportti |
| 2 | 3 |  Zandvoort, Alankomaat | Circuit Park Zandvoort | 14. kesäkuuta |  Robin Frijns |  Michael Christensen |  Felipe Nasr |  EuroInternational | Raportti |
| 2 | 4 |  Zandvoort, Alankomaat | Circuit Park Zandvoort | 14. kesäkuuta |  Jack Harvey |  Felipe Nasr |  Jack Harvey |  Fortec Motorsport | Raportti |
| 3 | 5 |  Silverstone, Iso-Britannia | Silverstone Circuit | 20. kesäkuuta |  William Buller |  Felipe Nasr |  Robin Frijns |  Josef Kaufmann Racing | Raportti |
| 3 | 6 |  Silverstone, Iso-Britannia | Silverstone Circuit | 21. kesäkuuta |  Michael Christensen |  Michael Christensen |  Michael Christensen |  Mücke Motorsport | Raportti |
| 4 | 7 |  Nürburg, Saksa | Nürburgring | 11. heinäkuuta |  Felipe Nasr |  Michael Christensen |  Michael Christensen |  Mücke Motorsport | Raportti |
| 4 | 8 |  Nürburg, Saksa | Nürburgring | 12. heinäkuuta |  Felipe Nasr |  Felipe Nasr |  Felipe Nasr |  EuroInternational | Raportti |
| 5 | 9 |  Budapest, Unkari | Hungaroring | 25. heinäkuuta |  Michael Christensen |  Michael Christensen |  Michael Christensen |  Mücke Motorsport | Raportti |
| 5 | 10 |  Budapest, Unkari | Hungaroring | 26. heinäkuuta |  Michael Christensen |  Felipe Nasr |  Felipe Nasr |  EuroInternational | Raportti |
| 6 | 11 |  Valencia, Espanja | Valencian katurata | 22. elokuuta |  Jim Pla |  Jim Pla |  Jim Pla |  DAMS | Raportti |
| 6 | 12 |  Valencia, Espanja | Valencian katurata | 23. elokuuta |  Jim Pla |  Jim Pla |  Jim Pla |  DAMS | Raportti |
| 7 | 13 |  Spa, Belgia | Circuit de Spa-Francorchamps | 29. elokuuta |  Felipe Nasr |  Jazeman Jaafar |  Jim Pla |  DAMS | Raportti |
| 7 | 14 |  Spa, Belgia | Circuit de Spa-Francorchamps | 30. elokuuta |  Felipe Nasr |  Robin Frijns |  Jim Pla |  DAMS | Raportti |
| 8 | 15 |  Monza, Italia | Autodromo Nazionale Monza | 12. syyskuuta |  Jack Harvey |  Jazeman Jaafar |  Daniel Juncadella |  EuroInternational | Raportti |
| 8 | 16 |  Monza, Italia | Autodromo Nazionale Monza | 13. syyskuuta |  Jim Pla |  Jack Harvey |  Felipe Nasr |  EuroInternational | Raportti |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2009 Formula BMW Europe season
Käännös suomeksi
Euroopan Formula BMW -kausi 2008

Euroopan Formula BMW -kausi 2008 oli ensimmäinen kausi yhdistyttyään Saksan Formula BMW:n ja Britannia Formula BMW:n kanssa. Sarjassa ajettiin ensimmäistä kertaa myös Formula 1:sten kilpailuviikonlopun yhteydessä, lukuun ottamatta Zolderin kilpailua. Kausi alkoi Espanjasta ja päättyi Italiaan. Sarjan mestaruuden voitti meksikolainen Esteban Gutiérrez. Toiseksi sijoittui saksalainen Marco Wittmann ja kolmanneksi ranskalainen Adrien Tambay.
Tallit ja kuljettajat

R = Sarjan tulokas kaudella 2008
Kursivoitu tarkoittaa vierailevaa kuljettajaa, joka ei ollut oikeutettu saamaan pisteitä
| Talli | Nro | Kuljettaja | Status | Kilpailut |
| --- | --- | --- | --- | --- |
|  Double R Racing | 2 |  Carlos Huertas |  | Kaikki |
|  Double R Racing | 3 |  Michael Christensen | R | Kaikki |
|  Double R Racing | 4 |  Rupert Svendsen-Cook |  | Kaikki |
|  Josef Kaufmann Racing | 5 |  Marco Wittmann |  | Kaikki |
|  Josef Kaufmann Racing | 6 |  Kazeem Manzur | R | Kaikki |
|  Josef Kaufmann Racing | 7 |  Esteban Gutiérrez |  | Kaikki |
|  Motaworld Racing | 8 |  Thomas Hilldson | R | Kaikki |
|  Motaworld Racing | 9 |  Mathijs Harkema |  | Kaikki |
|  Motaworld Racing | 10 |  Asad Rahman | R | Kaikki |
|  EuroInternational | 11 |  Daniel Juncadella |  | Kaikki |
|  EuroInternational | 12 |  Facu Regalia | R | Kaikki |
|  EuroInternational | 14 |  Giancarlo Vilarinho | R | 1, 3, 8 |
|  EuroInternational | 14 |  Ricardo Favoretto |  | 2 |
|  EuroInternational | 14 |  Alexander Rossi |  | 4 |
|  EuroInternational | 14 |  Marlon Stöckinger |  | 5–7 |
|  Fortec Motorsport | 15 |  Doru Sechelariu |  | Kaikki |
|  Fortec Motorsport | 16 |  William Buller |  | Kaikki |
|  Fortec Motorsport | 17 |  Ramón Piñeiro | R | Kaikki |
|  FMS International | 18 |  Pedro Bianchini |  | Kaikki |
|  FMS International | 19 |  Mihai Marinescu |  | Kaikki |
|  FMS International | 20 |  Oliver Millroy | R | Kaikki |
|  Mücke Motorsport | 21 |  Juan Cevallos |  | 1–5 |
|  Mücke Motorsport | 22 |  David Mengesdorf | R | Kaikki |
|  Mücke Motorsport | 23 |  Anthony Comas |  | 1–2 |
|  Mücke Motorsport | 23 |  Velibor Jovanovic | R | 3 |
|  Mücke Motorsport | 23 |  Philipp Eng |  | 4–5, 7 |
|  Mücke Motorsport | 23 |  Sami Favre |  | 6 |
|  AM-Holzer Rennsport | 24 |  Bastian Graber |  | 1–3, 5 |
|  AM-Holzer Rennsport | 25 |  Jazeman Jaafar |  | Kaikki |
|  AM-Holzer Rennsport | 26 |  Melvin Moh |  | 1 |
|  AM-Holzer Rennsport | 26 |  Kyle Mitchell |  | 5, 6 |
|  Eifelland Racing | 27 |  Adrien Tambay |  | Kaikki |
|  Eifelland Racing | 28 |  Tiago Geronimi |  | Kaikki |
|  Eifelland Racing | 29 |  Henrique Martins | R | Kaikki |
|  DAMS | 30 |  Kévin Breysse |  | Kaikki |
|  DAMS | 31 |  Jim Pla |  | Kaikki |
|  DAMS | 32 |  Jordan Williams |  | 1, 3 |
|  DAMS | 32 |  Joel Volluz |  | 4, 8 |
|  DAMS | 32 |  Simon Moss |  | 7 |
Kilpailukalenteri

| Kisa | Kisa | Sijainti | Rata | Päivämäärä | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- | --- | --- | --- |
| 1 | 1 |  Barcelona, Espanja | Circuit de Catalunya | 26. huhtikuuta |  Adrien Tambay |  David Mengesdorf |  Adrien Tambay |  Eifelland Racing | Raportti |
| 1 | 2 |  Barcelona, Espanja | Circuit de Catalunya | 27. huhtikuuta |  Adrien Tambay |  Marco Wittmann |  Adrien Tambay |  Eifelland Racing | Raportti |
| 2 | 3 |  Heusden-Zolder, Belgia | Circuit Zolder | 31. toukokuuta |  Daniel Juncadella |  Esteban Gutiérrez |  Esteban Gutiérrez |  Josef Kaufmann Racing | Raportti |
| 2 | 4 |  Heusden-Zolder, Belgia | Circuit Zolder | 1. kesäkuuta |  Daniel Juncadella |  Michael Christensen |  Esteban Gutiérrez |  Josef Kaufmann Racing | Raportti |
| 3 | 5 |  Silverstone, Iso-Britannia | Silverstone Circuit | 5. heinäkuuta |  Ramón Piñeiro |  Esteban Gutiérrez |  Esteban Gutiérrez |  Josef Kaufmann Racing | Raportti |
| 3 | 6 |  Silverstone, Iso-Britannia | Silverstone Circuit | 6. heinäkuuta |  Ramón Piñeiro |  Esteban Gutiérrez |  Esteban Gutiérrez |  Josef Kaufmann Racing | Raportti |
| 4 | 7 |  Hockenheim, Saksa | Hockenheimring | 19. heinäkuuta |  Esteban Gutiérrez |  Esteban Gutiérrez |  Esteban Gutiérrez |  Josef Kaufmann Racing | Raportti |
| 4 | 8 |  Hockenheim, Saksa | Hockenheimring | 20. heinäkuuta |  Esteban Gutiérrez |  Esteban Gutiérrez |  Esteban Gutiérrez |  Josef Kaufmann Racing | Raportti |
| 5 | 9 |  Budapest, Unkari | Hungaroring | 3. elokuuta |  Daniel Juncadella |  Daniel Juncadella |  Daniel Juncadella |  EuroInternational | Raportti |
| 5 | 10 |  Budapest, Unkari | Hungaroring | 4. elokuuta |  Daniel Juncadella |  Esteban Gutiérrez |  Daniel Juncadella |  EuroInternational | Raportti |
| 6 | 11 |  Valencia, Espanja | Valencian katurata | 23. elokuuta |  Kévin Breysse |  Esteban Gutiérrez |  Tiago Geronimi |  Eifelland Racing | Raportti |
| 6 | 12 |  Valencia, Espanja | Valencian katurata | 24. elokuuta |  Esteban Gutiérrez |  Esteban Gutiérrez |  Esteban Gutiérrez |  Josef Kaufmann Racing | Raportti |
| 7 | 13 |  Spa, Belgia | Circuit de Spa-Francorchamps | 6. syyskuuta |  Marco Wittmann |  Ramón Piñeiro |  Marco Wittmann |  Eifelland Racing | Raportti |
| 7 | 14 |  Spa, Belgia | Circuit de Spa-Francorchamps | 7. syyskuuta |  Tiago Geronimi |  Kévin Breysse |  Kévin Breysse |  DAMS | Raportti |
| 8 | 15 |  Monza, Italia | Autodromo Nazionale Monza | 13. syyskuuta |  Carlos Huertas |  Giancarlo Vilarinho |  Tiago Geronimi |  Eifelland Racing | Raportti |
| 8 | 16 |  Monza, Italia | Autodromo Nazionale Monza | 14. syyskuuta |  Carlos Huertas |  William Buller |  Tiago Geronimi |  Eifelland Racing | Raportti |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2008 Formula BMW Europe season
Käännös suomeksi
Catharina Kajander

Catharina Kajander (s. 1945 Helsinki) on suomalainen keramiikkataiteilija Kajander opiskeli Taideteollisen oppilaitoksen keramiikkaosastolla, josta valmistui vuonna 1966. Hänen opettajinaan olivat muun muassa Kaj Franck ja Kyllikki Salmenhaara. Kajander on Ornamon ja Helsingin Taiteilijaseuran jäsen. Hän on saanut muun muassa taideteollisuuden valtionpalkinnon vuonna 1969. Kajanderille myönnettiin taiteilijaeläke vuonna 2007.
Kajander on työskennellyt Salmenhaaran assistenttina ja toiminut keramiikkatöiden ohjaajana ja opettajana useissa eri maissa. Hän käyttää töissään suomalaista punasavea. Kajander tutki 1970-luvulla Suomen Kulttuurirahaston tuen turvin suomalaista savenvaluperinnettä ja pitää materiaalia ekologisena.
Försoning, Hanko, 2011.
Catharina Kajander on työskennellyt vapaana taiteilijana vuodesta 1966 lähtien. Vuosien 2001 ja 2006 välillä hän teki sarjan isokokoisia naistorsoja, joiden avulla Kajander kuvaa elämäänsä ja sukunsa naisten kohtaloita. Kajander pitää päätyönään torsosarjan teosta 1918, joka kuuluu Kansallisgallerian kokoelmiin. Torsosarja on ollut näytteillä muun muassa Helsingissä ja Berliinissä.
Hangon Raatihuoneentorilla on Kajanderin graniittiveistos Försoning (Sovitus), joka on paljastettu vuonna 2011. Kajander oli tutkinut äitinsä sukujuuria ja saanut selville, että hänen äitinsä äidinisä oli ollut hankolainen Oy Granit Ab:n kivenhakkaaja ja punakaartilainen, joka kuoli Suomenlinnan vankileirillä vuonna 1918. Försoning on omistettu sisällissodan takia kärsineiden naisten muistolle.
Claude Abadie

Claude Abadie
Claude Abadie (16. tammikuuta 1920 Pariisi – 29. maaliskuuta 2020 Suresnes) oli ranskalainen jazzklarinetisti.
Abadie perusti vuonna 1941 jazzyhtyeen, jossa työskentelivät muiden muassa Boris Vian, Claude Luter, Jef Gilson, Hubert Fol ja Raymond Fol. Yhtye omaksui vaikutteita Bix Beiderbeckelta. Vuonna 1949 Abadie perusti uuden kokoonpanon, jossa vaikuttivat muiden muassa Benny Vasseur ja Jean-Claude Fohrenbach. Vuosina 1952–1963 hän piti taukoa musiikkiurastaan. Vuodesta 1965 kuolemaansa saakka Abadie johti jazzkokoonpanoa, jonka jäsenten joukossa oli Paul Vernon.
Aiheesta muualla

Claude Abadie Internet Movie Databasessa. (englanniksi)
Catharina Kock

Catharina Kock
Catharina Kock  (s. 26. kesäkuuta 1991) on suomalainen kalpamiekkailija, jonka seura on Helsingin Miekkailijat (HFM). Kockin valmentajana toimii Peter Neelis. Vuonna 2008 Catharina Kock voitti ensimmäisen kalvan suomenmestaruuden aikuisten sarjassa.
Juniorisarjoissa Kock on voittanut suomenmestaruuden vuosina 2006, 2007 ja 2008 alle 17-vuotiaiden  ja vuosina 2007 ja 2008 alle 20-vuotiaiden sarjassa.
Catharina Kockin äiti, Lena Tallroth-Kock on myös moninkertainen suomenmestari kalvalla ja floretilla. Catharinan sisko Michaela Kock ja veli Joachim Kock miekkailevat myös maajoukkuetasolla
Vuonna 2012 Catharina Kock voitti U23 EM-hopeaa.
Cachoeira do Sul

| Cachoeira do Sul |
| --- | --- |
 Cachoeira do Sulin katedraali
 lippu:  vaakuna
 Kaupungin sijainti
 Cachoeira do Sul
 Koordinaatit: 30°02′21″S, 52°53′38″W 
Valtio:  Brasilia
Osavaltio:  Rio Grande do Sul
Suuralue:  Centro Oriental
Ala-alue:  Cachoeira do Sul
Pinta-ala:  
 – Kokonaispinta-ala:  3 735 km²
Korkeus:  26 m
Väkiluku (2010):  71 700
 – Väestötiheys:  19,2 as./km²
 
 www.cachoeiradosul.rs.gov.br 
Infobox OKVirheellinen NIMI-arvo: 
Cachoeira do Sul on 71 000 asukkaan kaupunki Rio Grande do Sulin osavaltiossa Brasiliassa. Sen pinta-ala on 3 735 km² ja sen väestötiheys on 19 asukasta/km².
Cachoeira do Sulissa sijaitsee samannimisen hiippakunnan istuin ja pääkatedraali.
Aiheesta muualla

Wikimedia Commonsissa on kuvia tai muita tiedostoja aiheesta .
Cachoeira do Sulin kotisivu (portugaliksi)
Fabrice Muamba

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Fabrice Ndala Muamba
Syntymäaika: 6. huhtikuuta 1988 (ikä 36)
Syntymäpaikka:  Kinshasa, Zaire
Pelipaikka: Keskikenttäpelaaja
Pituus: 188 senttimetriä
Junioriseurat
2002–2004:  Arsenal
Seurat
| Vuodet | Seura | O | (M) |
| 2005–2007 |  Arsenal | 0 | (0) |
| 2006–2007 | →  Birmingham City (laina) | 34 | (0) |
| 2007–2008 |  Birmingham City | 37 | (2) |
| 2008–2012 |  Bolton Wanderers | 130 | (3) |
| Yhteensä | Yhteensä | 201 | (5) |
Maajoukkue
| 2007–2011 |  Englanti U21 | 33 | (0) |
 Seurajoukkueuran tilastot kattavat vain kansalliset sarjat, päivitetty 19. maaliskuuta 2012.  Maajoukkueuran tilastot päivitetty 19. maaliskuuta 2012.
Fabrice Ndala Muamba (s. 6. huhtikuuta 1988 Kinshasa, Zaire) on englantilainen entinen jalkapalloilija, joka edusti valioliigaseura Bolton Wanderersia. Pelipaikaltaan hän oli puolustava keskikenttäpelaaja.
Nuoruus

Muamba syntyi Kinshasassa, silloisessa Zairessa. Hän muutti Englantiin 1999 poliittisen turvapaikan saaneen isänsä luo olleessaan 11-vuotias. Muuttaessaan Muamba ei osannut englannin kieltä. Hän kuitenkin sopeutui nopeasti ja menestyi niin urheilussa kuin opiskelussa.
Seurajoukkueura

Muamba liittyi Arsenalin juniorijoukkueeseen 2002 ja siirtyi ammattilaiseksi 2005. Hän debytoi edustusjoukkueessa 25. lokakuuta 2005 liigacupin ottelussa.
Arsenal lainasi Muamban mestaruussarjassa pelanneeseen Birmingham Cityyn kaudeksi 2006–2007. Hänet valittiin kauden jälkeen seuran parhaaksi nuoreksi pelaajaksi. Loppukeväällä Muamba siirtyi Birminghamiin pysyvästi noin neljän miljoonan punnan siirtosummalla. Birmingham nousi Valioliigaan ja Muamba kuului koko kauden vakiokokoonpanoon. Birmingham ei kuitenkaan onnistunut säilyttämään sarjapaikkaansa ja elokuussa Muamba siirtyi Boltoniin noin viiden miljoonan punnan siirtohinnalla.
Boltonissa Muamba vakiinnutti nopeasti paikkansa. Muun muassa kaudella 2009–2010 hän pelasi jokaisessa ottelussa ja The Bolton News -lehden lukijat valitsivat hänet Boltonin kauden parhaaksi pelaajaksi. Kesällä 2010 Muamba allekirjoitti neljän vuoden mittaisen jatkosopimuksen.
17. maaliskuuta 2012 Muamba sai sydänkohtauksen kesken Tottenhamia vastaan pelattua FA Cupin ottelua. Hän sai pitkään ensihoitoa kentällä, jonka jälkeen hänet vietiin sairaalaan. Ottelu keskeytettiin ja myöhemmin myös Boltonin seuraava ottelu peruttiin. Muamban sydän oli pysähdyksissä 78 minuuttia ennen kuin se saatiin jälleen toimintaan itsenäisesti. Kriittisestä tilasta Muamba toipui lääkärien mukaan ihmeellisen nopeasti. Hän pystyi puhumaan kaksi päivää onnettomuuden jälkeen ja kävelemään kahden viikon kuluttua. Muamballe asennettiin defibrilloiva sydämentahdistin, minkä jälkeen hän pääsi sairaalasta vietettyään siellä kuukauden. Elokuussa 2012 Muamba ilmoitti lopettavansa uransa.
Maajoukkueura

Muamba on Britannian kansalainen ja hän edustanut Englantia kaikissa nuorten maajoukkueissa alle 16-vuotiaista lähtien. Alle 21-vuotiaiden maajoukkueessa Muamba on toiminut kapteenina ja hän oli mukana ikäluokan EM-kisoissa 2009, joissa Englanti sijoittui toiseksi.
Aiheesta muualla

Fabrice Muamban pelaajatilastot Soccerbase.comissa
Wikimedia Commonsissa on kuvia tai muita tiedostoja aiheesta .
Corales del Rosarion kansallispuisto

| --- | --- |
Sijainti:  Sucren ja Bolívarin departementit, Kolumbia
Lähin kaupunki:  Tolú
Pinta-ala:  19 500 ha
| --- | --- |
Tyyppi:  Kansallispuisto 
Perustettu:  1977
muokkaa - muokkaa wikitekstiä - muokkaa Wikidataa
Corales del Rosarion kansallispuisto on  kansallispuisto Kolumbiassa. Puiston pinta-ala on 19 500 hehtaaria, ja siihen kuuluu kaksi saarta, Rosario ja San Bernardo. Se tunnetaan etenkin koralliriutoistaan. Puistossa on myös mangrovemetsää ja laajoja meriruohoniittyjä. Puistossa on tavattu 215 kala- ja 170 äyriäislajia.
Savanniaratti  puistossa.